คลังคงVAT 7% อีก 1 ปี
คลังชง คงVAT 7% อีก 1 ปี เรียกความเชื่อมั่นทางเศรษฐกิจ
9 มี.ค. 2560

คลังชง คงVAT 7% อีก 1 ปี เรียกความเชื่อมั่นทางเศรษฐกิจนายอภิศักดิ ตันติวรวงศ์ รมว.คลัง เปิดเผยว่าคลังจะเสนอรัฐบาลให้ขยายเวลาการลดภาษีมูลค่าเพิ่ม (VAT) จาก 10% เหลือ 7% ซึ่งจะสิ้นสุดในวันที่ 30 ก.ย. 2560 นี้ ออกไปอีก 1 ปี เพื่อสร้างความเชื่อมั่นเศรษฐกิจ เพราะหากขึ้น VAT ในช่วงนี้จะกระทบกับการบริโภค ทำให้เศรษฐกิจขยายตัวชะงักได้รมว.คลัง กล่าวว่า รัฐบาลไม่มีปัญหาเรื่องรายได้ จึงยังไม่มีความจำเป็นในการขึ้น VAT  และสัดส่วนหนี้สาธารณะของไทยอยู่ในระดับต่ำ 42% ของจีดีพี จากกรอบความยั่งยืนทางการคลังที่กำหนดไว้ไม่เกิน 60% ของจีดีพี ทำให้มีช่องทางกู้เงินอีกมากเพื่อมาลงทุนในโครงการโครงสร้างพื้นฐานของประเทศได้อีกมากทั้งนี้ โครงการโครงสร้างพื้นฐาน ด้านคมนาคมขนส่ง 1.7 ล้านล้านบาท จะใช้เงินจากการเงินกู้ 60% การร่วมลงทุนของรัฐกับเอกชน หรือ PPP 20% เงินงบประมาณ 10% การระดมทุนจากกองทุนรวมโครงสร้างพื้นฐานเพื่ออนาคตประเทศไทย (ไทยแลนด์ฟิวเจอร์ฟัน) 2% ที่เหลืออีก 8% จะมาจากรายได้ของรัฐวิสาหกิจสำหรับการระดมทุนของไทยแลนด์ฟิวเจอร์ฟัน ออกหน่วยลงทุน ขายให้กับนักลงทุนครั้งแรกได้ในอีก 2-3 เดือนข้างหน้า วงเงิน 4 หมื่นล้านบาท ซึ่งมีนักลงทุนรายย่อยให้ความสนใจจำนวนมาก เนื่องจากผลตอบแทนอยู่ในระดับสูงกว่าดอกเบี้ยเงินฝากในปัจจุบันอยู่มาก